Teemme retken hymyilevään Hämeeseen sunnuntaina18.8.2024 ja tutustumme kauniiseen, puutarhastaan tunnettuun Porkkalan kartanoon Hämeenlinnan Lammilla. Sieltä ajamme historialliseen Hämeen Linnaan, johon tutustumme oppaan johdolla. Keskellä Hämeenlinnan 385-vuotiasta kaupunkia sijaitsee Sibeliuksen syntymäkoti, jossa myös piipahdamme. Ja matkamme jatkuu Hattulan Pyhän Ristin kirkkoon, tuohon Rottien Pyhimyksen kiehtovaan syntypaikkaan.

Retken toteutuminen vaatii vähintään 15 osallistujaa. Ota kaverisi tai kumppanisi myös mukaan.

Ilmoittaudu Tarja Haapalalle sähköpostilla haapalat9@ gmail.com tai tekstiviestillä 0403666018 viimeistään 15.5. ja maksa samalla päivän hinta 99 euroa HASO:n verkkokauppaan.

**Sunnuntai 18.8.2024**

09.00 Tilausajokuljetus lähtee Helsingistä Kiasman edustalta

10.30 Saapuminen Porkkalan Kartanoon, Lammille, kartanon opastus & kahvit (1,5 h)

12.00 lähtö Hämeenlinnaan

12.30 Tutustuminen Hämeen linnaan (1,5 h)

14.15 Yhteinen lounas

15.45 Vierailu Sibeliuksen syntymäkodissa (kierros n. 0,5 h)

17.00 Vierailu Hattulan Pyhän Ristin kirkossa (1 h)

17.45 Kotimatka alkaa

n.19.30 Saapuminen Helsinkiin

**Hämeen linna**

Hämeen linnan historia ulottuu 1200-luvun lopulle. Hämeenlinnan tunnetuinta maamerkkiä on muokattu aikojen saatossa eri linnoitustyyleihin sopivaksi ja nykyään se toimii matkailukohteena ja nähtävyytenä.

**Sibeliuksen syntymäkoti**

Suomen kansallissäveltäjä Jean Sibelius (1865–1957) syntyi ja eli elämänsä 20 ensimmäistä

vuotta Hämeenlinnassa. Maailmanlaajuisestikin ainutlaatuisessa museossa pääsee tutustumaan nuoren Jannen elämään. Huomioitavaa; museokauppaan ja näyttelytiloihin kuljetaan jyrkkiä, kaartuvia portaita pitkin.

**Hattulan Pyhän Ristin kirkko**

on Hämeen vanhin kirkko. Ensimmäinen asiakirjamaininta Hattulassa sijaitsevasta kirkosta on vuodelta 1324. Arvio nykyisen tiilikirkon rakentamisen ajankohdasta on vaihdellut 1300-luvun alusta 1500-luvun alkuun. Nykyisen käsityksen mukaan kirkko on valmistunut 1400-luvun loppupuolella. Kirkko on tunnettu kansainvälisenä pyhiinvaelluskohteena aina keskiajalta lähtien.

Kirkkosalin seiniä koristaa lukuisat Suomen laajimmat ja alkuperäisimmät kalkkimaalaukset 1510-luvulta. Al secco-menetelmällä tehdyt maalaukset kuvaavat Raamatun tapahtumia ja

pyhimyskertomuksia. Kirkon holvissa keskeisellä paikalla on kuvattu Pyhän Ristin legenda.